**ОБЩИНСКА ИЗБИРАТЕЛНА КОМИСИЯ**

**ОБЩИНА ЕЛИН ПЕЛИН**

**П Р О Т О К О Л** **№18**

На 6 октомври 2019 г. се проведе заседание на Общинската избирателна комисия, община Елин Пелин при следния дневен ред:

1. Предложение за вземане на решение относно сигнал от Валери Николов Брънзелов за неправомерно разположени агитационни табели на ПП „ГЕРБ“ върху зелени площи – публична общинска собственост без одобрен проект

Докладва: Силвия Трендафилова

1. Предложение за вземане на решение за поправка на явна фактическа грешка, допусната в Решение №85 от 4 октомври 2019 г. на ОИК – Елин Пелин

Докладва: Силвия Трендафилова

1. Разни

**ПРИСЪСТВАХА**: Силвия Чавдарова Трендафилова, Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Стоянка Стоянова Вълчева

**ОТСЪСТВАХА**: Владимир Георгиев Марков, Мариа Евлогиева Китова-Петрова, Павлина Славейчева Младенова, Християна Живкова Иванова, Любен Методиев Андреев, Минна Димитрова Иванова

Заседанието е открито в 18:00 ч. и председателствано от госпожа Силвия Трендафилова – председател на Комисията.

**\* \* \***

СИЛВИЯ ТРЕНДАФИЛОВА: Добър вечер, колеги! Откривам заседанието.

Имате думата по проекта за дневен ред. Има ли предложения за промени в предложения дневен ред? Няма. Моля, процедура по гласуване.

Гласували **7** членове на ОИК: **за – 7** *(Силвия Чавдарова Трендафилова, Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Стоянка Стоянова Вълчева);* **против – няма*.***

**Точка 1**: Предложение за вземане на решение относно сигналл от Валери Николов Брънзелов за неправомерно разположени агитационни табели на ПП „ГЕРБ“ върху зелени площи – публична общинска собственост без одобрен проект

СИЛВИЯ ТРЕНДАФИЛОВА: Колеги, в ОИК – Елин Пелин е постъпил сигнал с вх. №127/06.10.2019 г. от Валери Николов Брънзелов, упълномощен от Корнелия Петрова Нинова, представляващ коалиция „БСП за България“. Към жалбата е приложено пълномощно.

Жалбоподателят твърди, че е налице незаконно разполагане на агитационни табели на ПП „ГЕРБ“ в централната градска част на гр. Елин Пелин в зелените площи – публична общинска собственост без одобрен проект.

По повод на постъпилия сигнал членовете на ОИК Елин Пелин – С. Трендафилова и С. Гелева – в присъствието на експерта към ОИК Елин Пелин – Миле Милев, извършихме проверка на централната градска част на гр. Елин Пелин. В хода на проверката установихме, че неправомерно са поставени агитационни материали както на ПП „ГЕРБ“, така и на МК „Алтернативата на гражданите“. Беше съставен протокол.

Агитационните материали са поставени в:

* Гр. Елин Пелин на пл. „Независимост“ в зелената площ – 11 бр. агитационни съоръжения на ПП „ГЕРБ“;
* Гр. Елин Пелин, ул. „Стоян Михайловски“ – 1 бр. агитационно съоръжение на ПП „ГЕРБ“;
* Гр. Елин Пелин, ул. „Стоян Михайловски“ – 1 бр. агитационно съоръжение на МК „Алтернативата на гражданите“;
* Гр. Елин Пелин, бул. „София“ – 5 броя агитационни съоръжения на ПП „ГЕРБ“;
* Гр. Елин Пелин, бул. „Витоша“ – 3 бр. плакати на ПП „ГЕРБ“;
* Гр. Елин Пелин, на обществения паркинг до хотел „Гайдарец“ – 2 бр. агитационни съоръжения на ПП „ГЕРБ“.

Трябва да излезем с решение по поставения казус. Имате думата за коментар и предложения.

НИКОЛА ГЕОРГИЕВ: Рекламните табели се поставят след одобрен проект от общината. Жалбата е подадена в съответствие със закона. Предлагам да отнесем сигнала до общината. Жалбата е за типа на съоръжението, което трябва да отговаря на определени изисквания. Въпросът към общината следва да е дали ПП „ГЕРБ“ има одобрен проект за агитационна табела.

СНЕЖАНА ГЕЛЕВА: Тези съоръжения се поставят след разрешение на общината; изисква се идеен проект, одобрен от архитекта на общината, и се плаща месечен наем. Съоръжението, обект на жалбата, е преносим обект, като няма значение какъв е размерът му. Жалбата е основателна. В нашето решение следва да се изиска от общината да отстрани това съоръжение и да укаже местата, където е допустимо поставянето на информационни табели.

ЕЛЕНА ПЛАМЕНОВА: Предлагам да попитаме общинската администрация дали ПП „ГЕРБ“ има разрешение за поставянето на този обект и след това да вземем решение.

СНЕЖАНА ГЕЛЕВА: Ние не можем да чакаме общинската администрация да ни отговори в 7-дневен срок.

ЕЛЕНА ПЛАМЕНОВА: Преди да се произнесем с решение, ние трябва да проверим всички факти и обстоятелства. Необходимо е да изследваме проблема изцяло. Ако нашето решение се окаже неправомерно, то може да бъде обжалвано в ЦИК.

НИКОЛА ГЕОРГИЕВ: Общината следва да регламентира стриктно какъв тип информационни съоръжения и къде може да бъдат поставяни.

ПЕТРАНКА ПЕТКОВА-АНДРЕЕВА: Според закона, без проект, одобрен от общината, не може да се поставят подобни съоръжения върху публична общинска собственост.

МАРИЯНА СТОЯНОВА-ПЕТРОВА: Убедена съм, че ще има още много подобни казуси. Поради това предлагам до и.д. кмета на община Елин Пелин да бъде направено запитване и да бъдат дадени указания да посочи местата за поставяне на агитационни табели.

ЕЛЕНА ПЛАМЕНОВА: Предлагам до и.д. кмет на община Елин Пелин да се отправи запитване давано ли е разрешение, според което участниците в предизборната кампания могат да разполагат агитационни материали в зелените площи в централната градска част – общинска собственост, на Елин Пелин. Необходимо е, ако има такова решение, незабавно да ни бъде предоставено копие от него.

СИЛВИЯ ТРЕНДАФИЛОВА: Колеги, чухте предложението. Моля режим на гласуване.

Гласували **7** членове на ОИК: за – **7** (*Силвия Чавдарова Трендафилова, Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Стоянка Стоянова Вълчева*); против – **няма**.

**Точка 2.** Предложение за вземане на решение за поправка на явна фактическа грешка, допусната в Решение №85 от 4 октомври 2019 г. на ОИК – Елин Пелин

СИЛВИЯ ТРЕНДАФИЛОВА: Колеги, в текста на Решение №85 от 4 октомври 2019 г. на ОИК – Елин Пелин е допусната очевидна фактическа грешка в следния текст: „При така установената фактическа обстановка и на основание чл. 87, ал.1, **т. 20** от ИК във връзка с чл. 186, ал. 1 от ИК и във връзка с чл. 183 ал.3 от ИК и Решение № 794-МИ/27.08.2019г. т. 22 на ЦИК, ОИК Елин Пелин...“ Необходимо е текстът „т. 20“ да бъде заменен с „т. 22“. „Т. 20“ няма отношение към случая, по който я цитираме.

Поради тази причина, предлагам ОИК – Елин Пелин да вземе следното решение:

Вместо *„При така установената фактическа обстановка и на основание чл. 87, ал.1,* ***т. 20*** *от ИК във връзка с чл. 186, ал. 1 от ИК и във връзка с чл. 183 ал.3 от ИК и Решение № 794-МИ/27.08.2019г. т. 22 на ЦИК, ОИК Елин Пелин...“*, да се чете *„При така установената фактическа обстановка и на основание чл. 87, ал.1,* ***т. 22*** *от ИК във връзка с чл. 186, ал. 1 от ИК и във връзка с чл. 183 ал.3 от ИК и Решение № 794-МИ/27.08.2019г. т. 22 на ЦИК, ОИК Елин Пелин...“*

СИЛВИЯ ТРЕНДАФИЛОВА: Колеги, има ли въпроси и коментари? Няма. Моля, режим на гласуване.

Гласували **7** членове на ОИК: за – **7** (*Силвия Чавдарова Трендафилова, Петранка Трайкова Петкова-Андреева, Никола Борисов Георгиев, Марияна Димитрова Стоянова-Петрова, Снежана Петрова Гелева, Елена Пламенова Гьошева-Мутафчиева, Стоянка Стоянова Вълчева*); против – **няма**.

**Точка 3.** Разни

СИЛВИЯ ТРЕНДАФИЛОВА: Колеги, има ли други въпроси, които да бъдат обсъдени? Няма. Поради изчерпване на дневния ред закривам заседанието.

Насрочвам следващото заседание за 7 октомври 2019 г. в 17:30 часа.

*(Закрито в 18:35 часа)*

ПРЕДСЕДАТЕЛ:

(Силвия Трендафилова)

СЕКРЕТАР:

(Петранка Петкова)